AlexejDobrolubov/national_council_slovak_2010 huggingface dataset:
52. schôdza NR SR - 5.deň - A. dopoludnia
Dátum: 2026-06-01
Poslanec: Jurík, Beáta (PS)
Druh vystúpenia: Vystúpenie s faktickou poznámkou

Za slovo, pán ešte stále podpredseda parlamentu. Ja som si teda tiež predstavila ten autobus prevencie a sedí v ňom teda René Rendy, ktorý je vraj tvárou kampane prevencie proti drogám, tak Tibor Gašpar, ten by zas mohol byť tvárou prevencie proti korupcii. Matúš Utje Eštok by sa mohol venovať prevencii zadlžovania. Obdobne Robert Kaliňák by v ňom mohol vysvetľovať finančnú gramotnosť. To by sa dozajista zišlo, alebo napríklad pani Érsek kultúry Šimkovičová by sa zas mohla venovať boju proti dezinformáciám. A ja musím súhlasiť s kolegyňou Mesterovou, že do takéhoto autobusu by som teda moje deti rozhodne neposlala a nemal by do neho vojsť nikto. A ja neviem, kolegovia, ale vám to skutočne príde OK, kolegovia z koalície, že človek, o ktorom ešte aj váš premiér, to už nie je, že Andrej Danko, to už je váš premiér, povie, že bol zapletený alebo že mal predávať drogy a on teraz robí deckám takúto kampaň a ešte tam spieva o alkohole. Ja neviem, vy ste tam poslali svoje deti? Podľa vás je to OK? Však odpovedzte, kľudne sa prihláste do rozpravy. Aj vy máte cez 400 minút, tak je tu priestor na diskusiu, ktorý ste si sami vytvorili, tak nech sa páči. Ten poslanec je klamár.
52. schôdza NR SR - 5.deň - A. dopoludnia
Dátum: 2026-06-01
Poslanec: Jurík, Beáta (PS)
Druh vystúpenia: Vystúpenie s faktickou poznámkou

No Mária je už po dvoch a pol roku v tomto parlamente Ja už po 2,5 roku v tomto parlamente skutočne strácam vieru v to, že tu funguje normálny legislatívny proces. Pretože áno, v normálnej krajine by sme čakali, že minister normálne predstúpi pred poslancov a poslankyne v tomto pléne a normálne argumentami odpovie na ich námietky k zákonu. A ešte by bolo normálne urobiť to aj predtým na výbore. Ale my už asi nežijeme úplne v normálnej krajine, pretože tu mám obžalovaného podpredsedu Národnej rady, ale aj ministra vnútra, ktorý povie, že on síce rešpektuje rozhodnutia súdu, ale exekúcie nezaplatí. A keď sem príde a niekto mu konštruktívne povie svoje výhrady, svoje námietky, že navrhovaný zákon podľa nás nie je v súlade s ústavou, tak on skrátka nepovažuje za normálne diskutovať a prípadne to opraviť, ak je to teda nutné. A potom to vyzerá, že sa stretneme opäť raz o pár mesiacov a budú opravovať, lebo im to povie Ústavný súd. A ja si nemyslím, že je jedno, čo je v ústave, pretože v normálnej krajine, a opäť to prízvukujem, je to najdôležitejší dokument, mramor, do ktorého sú vytesané princípy fungovania štátu a tiež práva občanov a občianok. Ale tuto pre pánov je to zjavne len zdrap, na ktorý síce prisahali, ale každým jedným svojím návrhom zákona, ktorý sem nosia, ukazujú, že im je to absolútne jedno, čo v tej ústave je. A keď sa im niečo nepáči, tak to tam radšej rovno do tej ústavy vtre. No, ja dúfam, že občania a občianky si vytvoria sami názor na túto gašpáreň a na to, či je toto normálne, alebo naopak, či chcú žiť v normálnej krajine s normálnou vládou, kde sa ministri správajú normálne a kde prijímajú zákony nie pre Gašpara, nie pre ministra vnútra, ale pre nich. Áno, súhlasím, takto vyzerá arogancia moci a to skutočne nie je normálne. Pani poslankyňa Kolíková.
52. schôdza NR SR - 4.deň - A. dopoludnia
Dátum: 2026-05-29
Poslanec: Jurík, Beáta (PS)
Druh vystúpenia: Vystúpenie s faktickou poznámkou

Ja by som rovnako chcela zdôrazniť jasne a pomaly, tak, aby to pochopili aj kolegovia z HLAS-u, že rozhodne nechceme siahať na výsluhové dôchodky. Práve naopak, prichádzame aj tu s vylepšením a ja musím povedať, že som veľmi sklamaná, veľmi z ministra vnútra Matúša Šutaja Eštoka, pretože si presne pamätám, ako som tu v prvom čítaní pred vami stála a hovorila som vám o našich vojnových veteránoch, s ktorými som sa stretla. Ktorým nikto neodpovedal z branno-bezpečnostného výboru a ktorých jedna teda z požiadaviek bola práve, aby sa tá valorizácia ich dôchodkov posunula z 1. 7. na 1. 1. Bola som za ministrom, ktorý mi osobne sľúbil a je to aj nahraté, že toto posunie, že spraví pozmeňujúci návrh tak, aby sa tá valorizácia posunula. Rovnako som bola za ministrom obrany, ktorý mi taktiež potvrdil, že to podporuje a že nevidí dôvod, prečo by sa ich dôchodky mali valorizovať od 1. 7., ak v ostatných profesiách je to od 1. 1. A ten pozmeňujúci návrh, ktorý ste vy ako koalícia mali priniesť, jednoducho neprišiel. Tak sme ho predstavili my a žiadam vás aspoň o to minimum, že keď už ste si napriek tým sľubom nedali tú prácu spraviť ho, tak aspoň podporte tento náš, pretože toto si žiadajú aj naši vojnoví veteráni. Ešte raz, prosím vás o podporu, ktorá mi bola prisľúbená Matúšom Šutajom Eštokom a rovnako aj pánom Kaliňákom. Ďakujem. pani poslankyňa Kosová
52. schôdza NR SR - 2.deň - A. dopoludnia
Dátum: 2026-05-27
Poslanec: Jurík, Beáta (PS)
Druh vystúpenia: Vystúpenie s faktickou poznámkou

Ste skutočne majsterkou v presviedčaní opozície, prečo nehlasovať za vaše návrhy. Lebo to, čo ste tu opäť predviedli, že vy vlastne prídete a nenávistne tu hovoríte o tom, že čo sme my všetko bla bla bla, namiesto toho, aby ste obhajovali svoj návrh, tak to skutočne takto nemá fungovať. Ale ja chcem reagovať na to, čo ste povedali, že ženy v manželstve rodia viac detí. Lebo ja viem, že vy ste zaseknutá v minulosti, aj keď vidím tam určitý pokrok, určitý progres, keď ste začali teda obhajobu svojho návrhu tým, že ste hovorili o príklade z USA. Ale teda viem, že vy máte ženy za rodiace automaty, ale poďme sa skutočne baviť o tom, prečo pôrodnosť na Slovensku klesá. Vy sa čudujete, že ženy na Slovensku nechcú mať deti? Skutočne? Keď si dieťa nemôžu dovoliť, lebo ten nájom sa sám nezaplatí, lebo tie potraviny lacné nie sú. A to nie je o tom, že nechcú mať deti, ale často o tom, že im nemôžu zabezpečiť dôstojný život. Vy sa im čudujete. Na Slovensku klesá. Vy sa čudujete, že ženy na Slovensku nechcú mať deti? Skutočne? Keď si dieťa nemôžu dovoliť, lebo ten nájom sa sám nezaplatí, lebo tie potraviny lacné nie sú. A to nie je o tom, že nechcú mať deti, ale často o tom, že im nemôžu zabezpečiť dôstojný život. Vy sa im čudujete, že nechcú rodiť v nemocniciach, kde ich strážia holuby a kde padajú omietky im na hlavy. Vy sa im čudujete, že nechcú rodiť, keď vedia, že budú celý život platiť daň za materstvo, lebo nie každý sedí v práci na pár minút a dostane za to 5500. Vy sa tým ženám čudujete, keď žijeme v spoločnosti, v ktorej je aj tak aj tak tá žena na všetko sama, pretože musí navariť, oprať, postarať sa, zaviesť, priviesť a ten manžel často len pomôže, lebo však to je jeho úloha, všakže? Vy sa im čudujete, keď nájsť pediatra je doslova misia nemožná a ísť k doktorovi s dieťaťom alebo zaplatiť mu lieky, ktoré potrebuje, si nemôže dnes každý jednoducho dovoliť. Vy sa im čudujete, keď ženy o sebe neustále pochybujú, pretože kvôli tejto spoločnosti čelia neustále kritike, že čo by mali, ako by mali, či majú kojiť, či nemajú kojiť a podobne. Vy sa im čudujete?
52. schôdza NR SR - 2.deň - A. dopoludnia
Dátum: 2026-05-27
Poslanec: Jurík, Beáta (PS)
Druh vystúpenia: Vystúpenie s faktickou poznámkou

No ja na rozdiel od toho predošlého zákona, o ktorom sme sa bavili, a keď sme teda v rozprave o sobášení poslancami a prezidentom, súhlasím s dobrým úmyslom pani navrhovateľky v tomto prípade, pretože skutočne vieme, že tá suma momentálne toho minimálneho výživného je, poviem to politicky nekorektne, doslova trápna a tí z nás a tie, ktoré vieme, čo to je byť rodičmi a koľko vlastne stojí starostlivosť o dieťa, tak vieme, že za to, čo je momentálne stanovené, sa jednoducho tá starostlivosť zabezpečiť nedá, ale zároveň, samozrejme, by som sa chcela pani navrhovateľky opýtať, či nechceli riešiť systém vyplácania výživného ako taký, nakoľko pani navrhovateľka je zo strany HLAS a Ministerstvo práce, sociálnych vecí a rodiny je vedené nominantom strany HLAS pánom Erikom Tomášom, pretože ja viem, že máme inštitút náhradného výživného, ale často aj v prípadoch takých, kde jednoducho to výživné mešká alebo kde ho využíva ten povinný rodič na to, aby napríklad vydieral toho druhého rodiča alebo aby naďalej na ňom páchal násilie, vydieranie a podobne. Takže či sa nezamysleli nad nejakým inštitútom alebo nad tým, že by ten systém prešiel v takýchto prípadoch pod štát a že následne by si to štát vymáhal od toho rodiča, pretože toto je niečo, čo sme my v Progresívnom Slovensku navrhovali, aby sme odbremenili vo všetkých týchto v podstate toxických vzťahoch toho jedného rodiča, ktorý sa stará o to dieťa, o to, že sa musí stále domáhať tých svojich práv, že musí stále byť v kontakte s tým druhým rodičom. Tak iba možno taká pripomienka alebo teda taký dotaz, že by sa mohli aj k tomuto dostať. Ďakujem pekne.
52. schôdza NR SR - 2.deň - A. dopoludnia
Dátum: 2026-05-27
Poslanec: Jurík, Beáta (PS)
Druh vystúpenia: Vystúpenie s faktickou poznámkou

V diskusnej relácii s pánom Bartekom, a zacitujem ho: „Svet opozície je vzdialený od reality a od chlebových tém.“ Tak škoda, že tu dnes nie je, keď riešime tak strašne chlebovú tému, ako je sobášenie poslancami a prezidentom Slovenskej republiky. Ja si myslím, že by sa mu to páčilo a určite by nám vysvetlil, prečo toto trápi občanov a občianky v našej krajine. Ale tiež som sa zamýšľala nad tým podobne ako ty, Julo, že čo je teda dôvodom, skutočným dôvodom tohto zákona. Že či si predkladatelia myslia, že napríklad tak stúpne počet sobášov, lebo ľudia si povedia, že strašne chcú tu byť zosobášení pánom poslancom Dankom, pánom poslancom Bartekom, alebo, chcela som povedať, že jediným poslancom zo strany SMER, ktorý tu sedí, a už tu ani ten nie je. Tak neviem, možno niekto z recesie by si to povedal, že tak poďme si spraviť takú srandu, že ako niekto sa sobáši v Las Vegas, no tak my sa budeme sobášiť s týmito pánmi. No tak, ak je toto cieľom, tak to bolo treba napísať v dôvodovej správe, lebo v tej máte napísané naopak, že to nebude mať žiadny vplyv na manželstvo rodičov. Ani vôbec vlastne žiadny vplyv na našu spoločnosť. No, ale zatiaľ čo my sme tu strávili včera 3 hodiny opäť riešením prezidenta Módnej polície Tibora Gašpara, tak dnes toto a popritom ľudia v tejto krajine stále čakajú na tie lacnejšie pohonné látky, na tie lacnejšie potraviny z billboardov, na dostupné bývanie a samozrejme aj na tie prorastové opatrenia, na ktorých ja neviem, či ste sa ešte stále nedohodli alebo kedy ich vlastne mienite odprezentovať, pretože z tejto krajiny už neutekajú len mladí ľudia, ale aj podnikatelia. Ešte aj rodičia tých mladých ľudí už sa sťahujú preč. Tak poďme, prosím, toto riešiť a nie to, kto môže sobášiť. Ak chcete riešiť sobáše, tak sa pozrime na to, kto sa môže sobášiť. Ďakujem. Poslanec je pes.
52. schôdza NR SR - 1.deň - B. popoludní
Dátum: 2026-05-26
Poslanec: Jurík, Beáta (PS)
Druh vystúpenia: Vystúpenie s faktickou poznámkou

Predsedajúci. To už je taká klasika vlastne. Taká gašparovina, že príde, potom si zbalí kabelu a odíde. Lebo načo by to už len mal počúvať, však, že? Dve a pol hodiny sa tu bavíme o tom, že aká hrôzostrašná nášivka, ktorá šíri nenávisť v spoločnosti, sa tu objavila v tomto pléne a naopak, aké normálne je tvrdiť, že matka, ktorá uhorí v chatrči so svojimi deťmi, si za to môže. No sé. To akože skutočne, veď sa už zamyslime trochu nad sebou. A ja úplne súhlasím s tým, čo hovorila aj kolegyňa Jaurová, že nás nášivky neurážajú, pretože sa jednoducho tak neidentifikujeme, ale keď už chcete hovoriť o progresívnych príživníkoch, tak to je také, že PP, tak neviem, že kto mal také aké nášivky alebo tak. Ale ja som rada, že konečne po tých dvoch a pol hodinách pán podpredseda Národnej rady Gašpar urobil to, čo sme dve a pol hodiny od neho žiadali, a síce, aby sa normálne prihlásil do rozpravy a normálne diskutoval namiesto toho, že tu neustále skákal opozičným poslancom a poslankyniam do rečí a či už po alebo počas tu predstavoval svoje hodnotiace úsudky a rady a neviem, čo ešte všetko. Jednoducho takto to nemá vyzerať. On porušoval ten rokovací poriadok, o ktorom sa tu opäť bavíme. A ja som rada, že sa ukázalo, že aj na Tibora Gašpara platia nejaké pravidlá. A kázal tu o slušnosti poslankýň PS. No ja neviem, že či je slušné povedať im, že nezávidí ich partnerom to, čo zažívajú doma. To je všetko, len nie slušné. Nehnevajte sa na mňa.
52. schôdza NR SR - 1.deň - B. popoludní
Dátum: 2026-05-26
Poslanec: Jurík, Beáta (PS)
Druh vystúpenia: Vystúpenie s faktickou poznámkou

Ďakujem za slovo, pán predsedajúci. Ja som aj veľmi rada, že ste sa už vymenili s pánom Gašparom, pretože konečne tu nebude prichádzať k takému arbitrárnemu zastavovaniu a prerušovaniu rečníkov, ako tomu bolo doteraz a toto, tým je známy iba pán podpredseda Gašpar. Nikto iný to nerobí, takže asi by sa mal nad sebou zamyslieť. Ja sa ale vrátim k tomu, čo si Lucia hovorila o včerajšom dianí na ľudskoprávnom výbore, ktorý mal teda dohru aj dnes, a ja som skutočne bola šokovaná tým, keď som tam prišla a keď som počúvala tie vyjadrenia pána Hazuchu a dokonca ja som to cítila až ako vyhrážku voči tebe, že ak sa toto zopakuje, tak on podá návrh na tvoje odvolanie z postu predsedníčky ľudskoprávneho výboru. Čiže za to, že predsedníčka ľudskoprávneho výboru upozorní niekoľkokrát podpredsedu ľudskoprávneho výboru, že sa nemá takým spôsobom vyjadrovať voči obetiam požiarov, tak on povie, že ak sa to niekedy ešte zopakuje, tak ja dám návrh na vaše odvolanie. Veď to je úplne šialené, že takéto niečo sa deje na pôde ľudskoprávneho výboru. Ja si to neviem ani predstaviť, že ako asi tak ten podpredseda takého výboru môže mať takéto reči. A potom ešte tu v pléne zopakuje, že ako je obmedzovaná jeho sloboda slova, lebo pre nás je len jedna pravda, no tak nehnevajte sa, ale keď sa niekto takýmto spôsobom vyjadruje o obetiach, obetiach nejakého činu, nejakého požiaru, tak asi tam je problém niekde inde a nie na strane predsedníčky ľudskoprávneho výboru, ktorá sa naopak tých obetí zastala. Nemyslíte si? A ten istý podpredseda ľudskoprávneho výboru tu pred pár týždňami hovoril o Progresívnom Slovensku, že my ideme ako buldozér, ako aj v prípade atentátu na premiéra. Tak akože nehnevajte sa, ale to je niečo skutočne neakceptovateľné. Ja som preto na neho podala podnet a mal by sa nad sebou zamyslieť.
49. schôdza NR SR - 13.deň - B. popoludní
Dátum: 2026-05-04
Poslanec: Jurík, Beáta (PS)
Druh vystúpenia: Vystúpenie s faktickou poznámkou

Predsedajúci. No mne sa zdá, že tie odznáčiky PP, ktoré tu nosili hlavne poslanci a poslankyne HLAS-u, akosi naberajú nový zmysel, že to už nie je iba Peter Pellegrini, pán prezident, ale môže to byť aj pekný podvodník. A aj toto uznesenie, ktoré kolegovia predkladajú, tak dozrelo doslova ako víno, pretože, keď si zhrnieme všetky tie pochybnosti, ktoré môžeme mať o kampani, tak, tak sa zdá, že skutočne máme prezidenta, ktorý sa stal prezidentom podvodom. Vystúpenie v maďarskej M1 počas maratónu moratória. Nezaúčtovaná cesta súkromným lietadlom, kampaň na MDŽ financovaná jednotou dôchodcov, falošný web vytvorený agentúrou Hlas, pôžičky od sestry, klamstvá o tom, ako bude Korčok posielať slovenských synov a vnukov do vojny a čo tam potom, že prezident nemá také kompetencie, všakže, a že Korčok má americký pas. Špeciálne vydanie magazínu Extra Plus, nezrátané do kampane, platené príspevky Matúša Šutaja Eštoka, ministra vnútra, neoznačená billboardová kampaň, ale samozrejme aj len nedávno zverejnená platená podpora influencerov, hoci sám Peter Pellegrini vyhlásil, že on nechce byť prezidentom hercov a influencerov. No tak prezidentom hercov rozhodne nie je, ale influencerov. A viete, mňa na tom najviac dojíma to jeho vysvetlenie. On povedal doslova: „Ja som ich nežiadal, ja som neponúkal, ani neplatil.“ No tak buď nevedel o tom, že jeho tím niečo takéto robí, a to je smutné, a teraz by mal skákať a nie z tej lode, ale aspoň po strop, aby sa domohol informácií o tom, kto to urobil v jeho mene, alebo o tom vedel a tým pádom vlastne ani neklamal, pretože ja som ich nežiadal, no nie, spravil to za mňa niekto iný. Ja som neponúkal, no lebo spravil to za mňa niekto iný. Ja som neplatil, no lebo zaplatil niekto iný. A to je skutočne smutné.
49. schôdza NR SR - 13.deň - B. popoludní
Dátum: 2026-05-04
Poslanec: Jurík, Beáta (PS)
Druh vystúpenia: Vystúpenie s faktickou poznámkou

Pán predsedajúci. Pán splnomocnenec Kotlár, ja vám nechcem nadávať, ani vás nechcem urážať, ale vy ste splnomocnencom pre prešetrenie pandémie a my stále čakáme na tú vašu analýzu manažmentu pandémie. Ako sa zabezpečovali vakcíny, rúška, či ich bolo dosť, ako sa objednávali, pre koho, kedy. A viete, vy zároveň v tom slove splnomocnenec máte aj pojem moc. Tak vás chcem poprosiť, správajte sa zodpovedne k tomu, že ju máte. Ja si skutočne nemyslím, že vy ste zlý človek. Máme veľa rozdielnych názorov, na tom sa asi zhodneme, ale nemyslím si, že chcete ľuďom ubližovať alebo že chcete robiť zle, kohokoľvek ohroziť. A keď vy ako človek s mocou spochybníte vakcínu, hoci je to v prípade jedného ochorenia, tak to spochybňuje celý ten systém očkovania. A viete, čo sa potom deje? Mnohé mamky napríklad nedávajú alebo teda rodičia nedávajú očkovať svoje malé deti a stúpa nám tu počet detí, ktoré ochorejú napríklad na čierny kašeľ v roku 2026. A ja skutočne verím, že toto si ani vy neželáte. Vy ste sám raz povedali, že ono to tak občas vyzerá, že vás niekto používa. Ja si, pán Kotlár, skutočne myslím, že vy ste inteligentný. A keď si dáte dokopy dve a dve a vidíte, kedy kedy je dopyt po tom, aby ste sa zase ukázali, aby ste niečo povedali. Tak vidíte, že je to vtedy, keď treba vypustiť dym. Tak sa prosím nenechajte takto využívať, lebo opakujem, ja neverím v to, že to robíte naschvál, lebo chcete kohokoľvek ohroziť alebo ublížiť. Pani poslankyňa Kosová
49. schôdza NR SR - 13.deň - B. popoludní
Dátum: 2026-05-04
Poslanec: Jurík, Beáta (PS)
Druh vystúpenia: Vystúpenie s faktickou poznámkou

Za slovo. No, ja, keď počujem z radu koalície, že bývalá vláda môže zabiť 20 000 úmrtí, tak mi je skutočne zle a dvíha ma to zo stoličky, pretože jedna z najsrdečnejších žien, aké som kedy vo svojom živote poznala, a síce starká môjho manžela, zomrela na covid, pretože sa nestihla dať zaočkovať, hoci veľmi chcela. A moji starí rodičia, bývalí voliči koalície, sa hneď dali zaočkovať, pretože to stihli. Dedko je cievny pacient, starká srdcovocievna. A keď volala moja mamka do Stredoslovenského ústavu srdcových a cievnych ochorení, aby sa opýtala, že či je tam nejaké riziko, keď sa budú očkovať, tak im povedal pán doktor, že práve naopak, oni sa musia zaočkovať, lebo inak zomrú, že je tam obrovské riziko, že na ten covid zomrú. A ja som strašne rada, že si vtedy dali povedať a že počúvali skutočne vedu a tu tie odborné rady. Ale ja fakt nechápem aj ľudsky, že ako táto koalícia a táto vláda môže takýmto spôsobom dehonestovať všetky obete a ich príbuzných, pretože koľkí to neurobili, koľkí to neurobili aj na základe všetkých tých antikampaňí, ktoré vtedy prebiehali proti očkovaniu a vôbec celé spochybňovanie toho, ako sa ľudia majú pred covidom chrániť. A aj vy ste, pán Kazda, hovorili o tom, že v krajinách, kde sa očkovalo viac, mali menšiu úmrtnosť. Tak ja sa pýtam, že prečo sa u nás očkovalo menej? Však si spomeňme. A kto za to nesie zodpovednosť dnes? Nikto. A ja vám chcem teda obom pánom poďakovať, ale samozrejme aj všetkým tým, ktorí zachraňovali životy nás všetkých, často aj tak, že riskovali tie svoje vlastné, a myslím si, že musíme sa aj v tejto Národnej rade skutočne postaviť na stranu vedy, skutočnej vedy a nie šarlatánstva. A ďakujem za toto uznesenie. Reagovať bude pán poslanec Krajčí.
49. schôdza NR SR - 11.deň - B. popoludní
Dátum: 2026-04-29
Poslanec: Jurík, Beáta (PS)
Druh vystúpenia: Vystúpenie s faktickou poznámkou

For me. Diskusie, aká tu momentálne prebieha, chcela povedať, že neviem, či ste si všimli. Ale prišli sem do pléna návrhy, ktoré riešia nejaké konkrétne situácie ľudí a ktorých cieľom, a tu súhlasím úplne s pani Slaným Plavákovou, že aj cieľom pani Kazda Puškárovej, je v tých jednotlivých návrhoch niečo zjednodušiť, pomôcť a jednoducho riešiť tie konkrétne problémy ľudí. A nie, nezhodneme sa na nich alebo na ich častiach, ale prebieha tu veľmi slušná výmena argumentov, kde sa nikto neosočuje, kde si nikto nenadáva, kde sa nikto neponižuje. Pretože nenadarmo sa hovorí: Ako sa do hory volá, tak sa z hory ozýva. To je presne tento príklad. Jednoducho príde sem dobrý návrh alebo návrh, ktorého cieľom proste nejakým spôsobom obmedzovať práva. A áno, poďme sa o ňom rozprávať, ako ho vylepšiť, čo doňho doplniť, čo z neho vyňať. Jednoducho takto by to tu malo prebiehať. Čiže vidíte, to len potvrdzuje to, že naše reakcie sú vždy úmerné tomu, čo sem donesiete. A ešte raz ďakujem aj pani predkladateľke Puškárovej, že tu prebieha takáto slušná diskusia. Čo sa týka tohto návrhu, a teda utajených pôrodov, tak my tu máme aj rozhodnutie Európskeho súdu pre ľudské práva, konkrétne vo francúzskom prípade Od Jevropa proti Francúzsku, kde práve dieťa, ktoré sa narodilo po takomto utajovanom pôrode, namietalo, že sa nemohlo dopracovať k informáciám o svojej matke, a práve v tomto prípade Európsky súd pre ľudské práva rozhodol, že každý členský štát musí zaviesť taký systém, aby bolo možné identifikovať tých rodičov, ale iba ak si to želajú, ak s tým súhlasia. A ja si myslím, že práve tento váš návrh v tejto podobe by išiel aj proti tomuto rozhodnutiu. Pretože, ak by to nebolo so súhlasom, tak jednoducho. Pani poslankyňa
49. schôdza NR SR - 11.deň - B. popoludní
Dátum: 2026-04-29
Poslanec: Jurík, Beáta (PS)
Druh vystúpenia: Vystúpenie s faktickou poznámkou

Dubec, A. Ja si myslím, Zuzka, že keby pán poslanec Mašku trávil viac času tu v pléne a menej na chodbách, tak by možno vedel o tom rozhodnutí viac, pretože ja som o ňom taktiež hovorila vo svojej rozprave. A asi by ho potom nepoužil, pretože on podľa mňa spravil ten presný opak, že toto rozhodnutie nepotvrdzuje tú jeho tézu, ale naopak ju vyvracia. No, ja som teda o tomto rozhodnutí hovorila aj to, že samozrejme tá situácia nie je porovnateľná, pretože ako si ty hovorila, tak je dôležité vlastne ten smer s malým s, s ktorým ideme, že či meníme tú voľbu, pretože neexistuje a ideme niečo zaviesť, nejaké spôsoby, alebo či ideme, tak ako sa momentálne snaží strana Smer, tým opačným smerom, že ideme obmedziť voľbu zo zahraničia. Nehovoriac o tom, že v tomto prípade sa jednalo o gréckych úradníkov, ktorí pracovali v Rade Európy. Napríklad súd skonštatoval, že, čo sa týka ich ekonomickej, rodinnej situácie a podobne, tak oni vlastne sa nestali obeťami, pretože ich ekonomická situácia im dovoľovala vycestovať. Čiže aj toto bol dôležitý aspekt, pretože my práve o tomto ekonomickom aspekte tu už takmer 4 dni hovoríme, že akým spôsobom vy obmedzíte hlavne tých ľudí, ktorí si to nebudú môcť dovoliť vycestovať, a že práve takých je veľa, pretože my na Slovensku máme dosť, si myslím, špecifickú situáciu, keďže od nás utekajú najmä mladí ľudia, ktorí teda idú študovať a často nemajú peniaze na to, aby sa vrátili, alebo ľudia, ktorí odišli za prácou a ktorí taktiež nebudú mať z rôznych dôvodov finančné zabezpečenie. Si myslím, špecifickú situáciu, keďže. Od nás utekajú najmä mladí ľudia, ktorí teda. Idú študovať a často nemajú peniaze na to, aby sa vrátili, alebo ľudia, ktorí odišli za prácou. A, ktorí taktiež nebudú mať z rôznych dôvodov. Finančné zabezpečenie na to, aby jednoducho mohli prísť domov. Nehovoriac o tom, že teda. V porovnaní s Gréckom napríklad, tak my sme skutočne krajina, ktorej ľudia utekajú. Ešte aj tento aspekt tam je, ale nestihnem dokonca.
49. schôdza NR SR - 11.deň - B. popoludní
Dátum: 2026-04-29
Poslanec: Jurík, Beáta (PS)
Druh vystúpenia: Vystúpenie s faktickou poznámkou

Pán predseda. Braňo, ty si povedal, že pána poslanca Jarjabka trápi, že ľudia zo zahraničia musia voliť o dva týždne skôr. No. Pán Jarjabek, ktorý tu sedí, ak sa nemýlim, 24 rokov. On mal 24 rokov na to, aby presviedčal ľudí, aby volili stranu SMER. Aby volili jeho. Teda predtým bol ešte aj v nejakých iných stranách. A on ich chce presviedčať snáď do poslednej chvíle. Teraz tu je štvrtá vláda Roberta Fica. On mal opäť raz 4 roky na to, aby ich presviedčal. Ja neviem, ale ako sa tak pozerám, ja mám pocit, že ich veľmi nepresvedčí. Z tej aktivity to tak vyzerá.